Diari Oficial de la Generalitat Valenciana


Sumari del DOGV 3333, del 17-09-1998 (1998/6640)

RESOLUCIÓ de 29 de juliol de 1998, de la Universitat Miguel Hernández d'Elx, per la qual es convoca un concurs de mèrits per a la provisió d'un lloc de treball.
----------------------------------------------------------------------------------------------------------------------------------------------------------------

### Dades del document

Número de DOGV
:   3333

Data del DOGV
:   17-09-1998

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1998/6640


Data del document
:   29-07-1998

Organisme emissor
:   Universitat Miguel Hernández d'Elx

Tipus de document
:   Resolució

RESOLUCIÓ de 29 de juliol de 1998, de la Universitat Miguel Hernández d'Elx, per la qual es convoca un concurs de mèrits per a la provisió d'un lloc de treball. [1998/Q6640]
  
Atés que hi ha vacant un lloc de treball en aquesta Universitat, la provisió del qual s'estima ineludible en atenció a les necessitats del servei, dotat pressupostàriament, aquest Rectorat, en ús de les facultats que té conferides i d'acord amb el que s'estableix en els articles 49 i 50 de la Llei 11/1983, de 25 d'agost, de Reforma Universitària; l'article 61 del Decret 137/1997, d'1 d'abril, del Govern Valencià, mitjançant el qual s'aprova la normativa singular reguladora de l'activitat de la Universitat Miguel Hernández d'Elx, i el que s'estableix en el Decret Legislatiu de 24 d'octubre de 1995, mitjançant el qual s'aprova el Text Refós de la Llei de la Funció Pública Valenciana, modificat per la Llei 8/1995, de 29 de desembre, els decrets de desplegament i les normes establides en aquesta convocatòria, així com el Decret 69/1986, de 2 de juny, pel qual s'aprova el Reglament de Selecció de Personal i Provisió de Llocs de Treball de la Generalitat Valenciana, ha resolt convocar un concurs de mèrits per a la provisió de la vacant indicada en l'annex I d'aquesta convocatòria, d'acord amb les bases següents:
  
I. Aspirants.
  
Per a prendre part en aquest concurs, els funcionaris de carrera de la Universitat Miguel Hernández, així com els funcionaris de carrera d'organismes autònoms de l'estat, que pertanyen als cossos o escales classificats al grup A, del que s'estableixen en l'article 25 de la Llei 30/1984, de 2 d'agost, que es troben en situació de servei actiu, serveis especials, serveis en unes altres administracions públiques, excedència forçosa, procedents de la situació de suspens que hagen complit el període de suspensió, excedència voluntària i els que es troben compresos en la situació que es contempla en la disposició transitòria segona, apartat 2, paràgraf 2, de la Llei 30/1984, de 2 d'agost, sempre que complisquen les condicions generals i els requisits determinats en la convocatòria per al lloc en la data de finalització del termini de presentació d'instàncies.
  
Els funcionaris en situació d'excedència voluntària per interés particular, només podran participar si porten dos anys en aquesta situació.
  
II. Llocs.
  
El lloc de treball que pot ser objecte de sol·licitud és el que apareix indicat en l'annex I d'aquesta convocatòria; els concursant han de complir, per a accedir a aquests, els requisits establits al mateix annex I.
  
III. Mèrits.
  
La valoració dels mèrits per a la publicació de les places s'efectuarà d'acord amb el barem següent:
  
Fase 1.ª. Mèrits de caràcter general. Màxim 23 punts.
  
1. Grau personal: màxim 4 punts.
  
Es valorarà el grau personal consolidat en la data de finalització del termini de presentació de les sol·licituds, d'acord amb l'escala següent:
  
Per tenir un grau igual o superior al nivell del lloc sol·licitat: 4 punts.
  
Per tenir un grau inferior al nivell del lloc sol·licitat: 2 punts.
  
2. Antiguitat: màxim 8 punts.
  
Per cada any complet de servei a les administracions públiques 0,50 punts, fins a un màxim de 5 punts.
  
A aquest efecte també es computaran els serveis prestats amb caràcter previ a l'ingrés al cos o escala legalment reconeguts. No es computaran serveis que hagueren sigut prestats simultàniament amb uns altres al·legats igualment.
  
Per serveis prestats a la Universitat Miguel Hernández, a raó de 0,33 punts per mes o fracció que proporcionalment li corresponga, fins a un màxim de 3 punts.
  
3. Titulació: màxim 2 punts.
  
Es valorarà amb 2 punts la titulació de doctor.
  
4. Valoració del treball exercit: màxim 5 punts.
  
Per exercir en universitats de la Comunitat Valenciana un lloc de treball d'igual o similar característica al que es convoca, a raó de 0,25 punts per mes, fins a un màxim de 3 punts.
  
Per l'exercici de llocs de treball que pertanyen a l'àrea a la qual corresponga el lloc convocat, o de similar contingut tècnic o especialització, s'adjudicaran fins a un màxim de 2 punts, a raó de 0,50 punts per any complet o fracció.
  
5. Cursos de formació: màxim 3 punts.
  
Es valoraran el cursos de formació i perfeccionament que tinguen per objecte alguna de les àrees de coneixement pròpies de l'organització o actuació de l'administració, sempre que hagueren sigut convocats i organitzats per l'Institut Nacional d'Administració Pública, Institut Valencià d'Administració Pública, universitats o qualsevol altra entitat oficial, d'acord amb les puntuacions següents:
  
a) Durada superior a 100 hores: 3 punts.
  
b) Durada entre 50 i 100 hores: 2 punts.
  
c) Durada inferior a 50 hores: 1 punt.
  
6. Altres mèrits: màxim 1 punt.
  
La Comissió de Qualificació podrà concedir fins a un màxim d'1 punt per la concurrència de qualsevol altra circumstància no contemplada al barem, sempre que tinga una vinculació significativa amb el contingut del lloc, expose quins mèrits valora i la puntuació atorgada.
  
Fase 2.ª. Mèrits de caràcter específic. Màxim 7 punts.
  
Entrevista: màxim 2 punts.
  
Consistirà en una anàlisi de les tasques del lloc i dels requisits, condicions i mitjans necessaris per a l'exercici d'aquest.
  
Altres mèrits: màxim 5 punts.
  
Es valorarà l'experiència en coneixements en OpenIngres (1 punt), ConvexOS (1 punt), Oracle (1 punt); sistema Hominis de Gestió de recursos humans (1 punt); i formació tècnica en programa Sorolla (1 punt).
  
S'estableixen 20 punts com a puntuació mínima per a l'adjudicació de les places convocades.
  
IV. Dades.
  
Les dades que fan referència a les circumstàncies personals i administratives dels concursants, així com les dels mèrits que s'al·leguen, caldrà acreditar-los documentalment en el moment de presentació de les sol·licituds i ha de ser les que en efecte corresponguen a la data de finalització de presentació de sol·licituds de participació.
  
La data esmentada valdrà de referència per a efectuar els còmputs que calga fer, però no justificarà, en cap cas, l'adjudicació de les places a qui amb posterioritat a ella haguera quedat en situació de suspens o haguera deixat de complir els requisits, pel que fa a cos o escala, per a accedir al lloc sol·licitat. En aquests supòsits, els concursants estan obligats a manifestar per escrit els impediments en qüestió.
  
V. Documentació.
  
La justificació de les circumstàncies personals i administratives del concursant, així com la situació i antiguitat d'aquestes, ha d'efectuar-se mitjançant certificats, que hauran de ser expedits per la unitat a la qual corresponga la gestió del personal de la universitat o organisme de l'administració de l'estat en què preste serveis el funcionari o en aquell que haguera tingut la seua darrera destinació.
  
Les titulacions acadèmiques hauran de justificar-se mitjançant títols originals o certificats expedits, bé pels centres oficials on s'hagen superat els estudis corresponents, bé pels propis òrgans gestors de personal al·ludits a l'apartat anterior.
  
També s'haurà d'acreditar documentalment, en tot allò que resultara factible, els mèrits que els interessats al·leguen com a determinants de la seua idoneïtat.
  
Els qui participaren en el concurs i es trobaren en la situació de suspesos, hauran d'aportar un certificat oficial en què conste la data de compliment de la sanció.
  
VI. Sol·licituds.
  
Les sol·licituds per a prendre part en aquest concurs, adreçades al rector president de la Universitat Miguel Hernández d'Elx, s'ajustaran al model que figura com a annex II d'aquesta convocatòria i es presentaran en el termini de 20 dies hàbils, comptadors des de l'endemà de la publicació d'aquesta convocatòria en el Diari Oficial de la Generalitat Valenciana, al Registre General de la Universitat (passeig de Melchor Botella, s/n, 03917 Elx), o per qualsevol dels sistemes establits per l'article 38 de la Llei 30/1992, de Règim Jurídic de les Administracions Públiques i del Procediment Administratiu Comú.
  
Els concursants hauran d'adjuntar a la sol·licitud la documentació que han d'acompanyar.
  
VII. Qualificació.
  
Els mèrits els valorarà una comissió integrada per cinc membres, que hauran de pertànyer a cossos o escales de grup de titulació igual o superior a l'exigit per als llocs convocats.
  
El seu funcionament es trobarà sotmés a allò que s'estableix en l'article 22 i següents de la Llei de Règim Jurídic de les Administracions Públiques i del Procediment Administratiu Comú i la resta de normativa d'aplicació.
  
Els membres de la Comissió de Valoració seran nomenats pel rector, mitjançant una resolució que es farà pública al tauler d'anuncis de l'edifici de Rectorat.
  
No es qualificaran les sol·licituds presentades fora de termini ni les formulades pels qui no foren funcionaris de la Universitat Miguel Hernández o d'organismes autònoms de l'estat o es trobaren subjectes a limitacions que els impedisquen prendre part en el concurs; tampoc no es qualificaran les sol·licituds dels qui no puguen accedir al lloc per no complir els requisits. Dels concursants afectats per aquestes circumstàncies es farà una relació a l'acta, i s'indicaran les causes per les quals no se'ls qualifica.
  
De cada una de les reunions que faça cada comissió s'alçarà la corresponent acta que ha de ser aprovada en la mateixa sessió.
  
VIII. Adjudicacions.
  
La comissió corresponent elevarà a l'autoritat competent la corresponent proposta per a l'adjudicació de la plaça, d'acord amb les avaluacions que consten en acta i l'ordre serà de major a menor puntuació; tot això sense perjudici del que s'estableix en els apartats següents.
  
Cas que diversos aspirants al mateix lloc de treball tinguen igual puntuació, es donarà preferència al funcionari que haguera obtingut més puntuació en els mèrits en relació amb el lloc de treball, sense perjudici dels drets de preferència establits legalment.
  
La comissió podrà declarar vacant el lloc de treball en el supòsit que els aspirants a aquest no aconseguiren la puntuació mínima exigida o en el cas que els mèrits específics al·legats no en determinen la idoneïtat per al lloc.
  
La proposta d'adjudicació serà exposada al públic durant cinc dies hàbils al tauler d'anuncis de l'edifici del Rectorat de la Universitat Miguel Hernández d'Elx; les persones interessades podran formular al·legacions durant aquest termini.
  
Una vegada transcorregut el termini a què es fa referència, i resoltes les reclamacions presentades, la Comissió de Valoració aprovarà la llista definitiva d'adjudicació de llocs de treball. Contra aquesta s'hi podrà interposar un recurs ordinari davant el rector, amb els requisits i el termini establits en la Llei de Règim Jurídic de les Administracions Públiques i del Procediment Administratiu Comú.
  
IX. Resolució.
  
El concurs es resoldrà en el termini de quatre mesos des de la data en la qual va finalitzar el de la presentació de sol·licituds, i es determinarà el lloc de treball que s'adjudica i el funcionari que s'hi destina amb la indicació de l'organisme i el nivell en el qual anteriorment va prestar servei o la situació en la qual es trobara, mitjançant una resolució que es publicarà en el Diari Oficial de la Generalitat Valenciana i al tauler d'anuncis de l'edifici de Rectorat de la Universitat Miguel Hernández.
  
El termini de presa de possessió de la nova destinació obtinguda serà de tres dies si radica a la mateixa localitat o d'un mes si radica en una localitat distinta o comporta el reingrés al servei actiu.
  
El termini de presa de possessió començarà a comptar des de l'endemà del cessament, que haurà d'efectuar-se dins dels tres dies següents al de la publicació de la resolució que resolga el concurs, així com el canvi de situació administrativa que corresponga en cada cas.
  
El còmput dels terminis possessoris es considerarà de servei actiu a tots els efectes i s'iniciarà quan finalitzen els permisos o llicències que hagen sigut concedits als interessats, tret que per causes justificades s'acorde la suspensió del gaudi d'aquests.
  
La destinació adjudicada serà irrenunciable, tret del cas que abans de la finalització del termini de presa de possessió s'haguera obtingut un altre lloc mitjançant convocatòria pública. En aquest supòsit, l'adjudicatari s'obliga a comunicar al Servei de Recursos Humans el lloc que elegisca entre els que se li han adjudicat, dins del termini d ela presa de possessió, i s'entendrà que renuncia ala altres llocs, i es designarà el candidat següent en ordre de puntuació, que haja aconseguit la puntuació mínima exigida en la convocatòria.
  
La interpretació d'aquestes bases i la resolució de les incidències que es plantegen amb ocasió de l'aplicació d'aquestes correspondrà a la Comissió de Valoració.
  
Contra aquesta resolució, que exhaureix la via administrativa, les persones interessades podran interposar, amb la comunicació preceptiva prèvia a aquest Rectorat, un recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos des de l'endemà de la publicació, d'acord amb el que s'estableix en l'article 110.3 de la Llei 30/1992, de Règim Jurídic de les Administracions Públiques i del Procediment Administratiu Comú, sense perjudici d'utilitzar qualsevol altra via que considere oportuna.
  
Elx, 29 de juliol de 1998.- El rector president: Jesús Rodríguez Marín.
  
ANNEX I
  
Característiques i requisits del lloc
  
Denominació: tècnic superior informàtic.
  
Nombre de places: una.
  
Complement de destinació: nivell 24.
  
Complement específic: E039.
  
Destinació: Servei de Tecnologies de la Informació. Serveis Generals. Elx.
  
Requisits: funcionari de carrera del grup A.
  
Sector: administració especial.
  
Funcions del lloc:
  
- Coordinació i gestió de projectes d'aplicacions informàtiques en l'àrea administrativa.
  
- Seguiment de la implantació d'aquests.
  
- Prestació de suport tècnic i funcional als usuaris.
  
- Detecció de necessitats funcionals dins de l'àrea.